Hotaru no haka

Hotaru no haka (, laŭvorte: La tombo de la lampiroj) estas japana animacia filmo de Studio Ghibli kaj publikigita en 1988.

"Hotaru" en la titolo ne estas skribita kun la signo per "lampiroj" (蛍), sed en neordinara formo kun la signoj por "fajro-pendigi", kiu estas verŝajne vortludo rilatante al milita fajro, kiu venis el la ĉielo.

Tiu filmo estas eksterordinara verko, nesimila al aliaj animeoj, ĉar ĝi montras malsaton kaj eĉ morton.

La reĝisoro de tiu korŝira filmo estis Takahata Isao.
La muzikon komponis Mamija Joŝio.
La filmo sekvas parte aŭtobiografian romanon (1967) de Nosaka Akijuki, kies fratino malsatmortis dum la Dua Mondmilito.

17 jaroj poste ankaŭ neanimacia televida filmo kun la sama titolo kaj kun la sama intrigo aperis. Vidu suben.

 Intrigo 
La historio okazas dum la Dua Mondmilito en Japanio. La junulo Seita kaj ŝia plijuna fratino Setsuko perdas siajn gepatrojn, la patro mortas servante en la Japana Imperia Mararmeo, la patrino mortas en la bombardado de Kobeo. Poste la gefratoj devas batali kontraŭ la malsato kaj la malmolkoreco de iliaj samlandanoj, el kiuj kelkaj estas eĉ parencoj de la gefratoj. Sed la gefratoj ne sukcesas, kaj finfine Setsuko mortas pro malsato kaj malsano, ŝia frato enterigas ŝin en soleca tombo, poste perdas sian vivovolon kaj mortas ankaŭ pro malsato.

 Ĉefaj roluloj 
 Jokokaŭa Sejta (横川清太 [jokokaŭa seita])
15-jara junulo, kiu perdas siajn gepatrojn dum la Dua Mondmilito, kaj devas zorgi por sia juna fratino Secuko.

 Jokokaŭa Secuko (横川節子 [jokokaŭa secuko])
5-jara knabino, kiu perdas siajn gepatrojn dum la Dua Mondmilito. Al ŝi restas nur ŝia frato kaj kelkaj parencoj.

 Animea filmo 
La filmo "Hotaru no haka" aperis en la japanaj kinoj en 1988 samtempe kiel "Mia najbaro Totoro". "Hotaru no haka" montriĝis kiel "antaŭfilmo" kune kun "Mia najbaro Totoro" en la kinoj. Je la jarfino de 1988 la du filmoj aperis ankaŭ sur laserdisko (LD). En 2000 japana DVD kun anglaj subtitoloj aperis.

 Neanimacia filmo 
En 2005 aperis ankaŭ neanimacia televida filmo en Japanio en Nihon TV kun la sama temo kaj kun la sama titolo.
La aktoro Iŝida Hoŝi (石田法嗣) ludis la rolon de Sejta kaj Sasaki Mao (佐々木麻緒) ludis la rolon de Secuko.

 Titolo en aliaj lingvoj 
lingvotitolosignifoanglaGrave of the Firefliestombo de la lampirojĉeĥaHrob světlušek(la) tombo de (la) lampirojfinnaTulikärpästen hauta(la) tombo de (la) lampirojfrancaLe Tombeau des luciolesla tombo de la lampirojgermanaDie letzten Glühwürmchenla lastaj lampirojhebreaקבר הגחליליות(la) tombo (de) la lampirojhispanaLa tumba de las luciérnagasla tombo de la lampirojhungaraSzentjánosbogarak sírjatombo de lampirojitalaUna tomba per le luccioletombo por la lampirojjapana火垂るの墓(la) tombo de (la) lampirojkartvelaციცინათელების საფლავი kroataGroblje krijesnica(la) tombejo de (la) lampirojnormĉina萤火虫之墓(la) tombo de (la) lampirojnorvegaGraven til ildfluenela tombo por la lampirojpolaGrobowiec świetlików(la) tombo de (la) lampirojportugala/BraziloCemitério dos vagalumestombejo de la lampirojportugala/PortugaloO Túmulo dos Pirilamposla tombo de la lampirojsvedaEldflugornas gravtombo de la lampirojtajaสุสานหิ่งห้อย 

 Libroj 
En Japanio aperis ankaŭ la kolorplena kvar-voluma filmkomikso pri "Hotaru no haka" eldonita de Tokuma Shoten.

Kategorio:Animeo
Kategorio:Japanaj filmoj
Kategorio:Filmoj de Studio Ghibli
Kategorio:Filmoj aperintaj en 1988